CELEX: E2014P0020
Language: sk
Date: 2014-10-17 00:00:00
Title: Žaloba Dozorného úradu EZVO podaná 17. októbra 2014 proti Islandskej republike (Vec E-20/14)

18.12.2014   
            
            
               SK
            
            
               Úradný vestník Európskej únie
            
            
               C 455/14
            
         Žaloba Dozorného úradu EZVO podaná 17. októbra 2014 proti Islandskej republike
   (Vec E-20/14)
   (2014/C 455/09)
   Dozorný úrad EZVO, ktorý zastupuje Markus Schneider a Clémence Perrin, splnomocnení zástupcovia Dozorného úradu EZVO, Rue Belliard 35, 1040 Brusel, Belgicko, podal 17. októbra 2014 na Súd EZVO žalobu proti Islandskej republike.
   Dozorný úrad EZVO žiada, aby Súd EZVO rozhodol, že:
   
               1.
            
            
               neprijatím opatrení potrebných na to, aby sa akt uvedený v kapitole V bode 56x prílohy XIII k Dohode o Európskom hospodárskom priestore [nariadenie (ES) č. 392/2009 Európskeho parlamentu a Rady z 23. apríla 2009 o zodpovednosti osobných prepravcov v preprave po mori v prípade nehôd], v znení prispôsobenom dohode prostredníctvom jej protokolu 1, ako taký a v stanovenej lehote stal súčasťou jej vnútorného právneho poriadku, Islandská republika si nesplnila svoje záväzky podľa článku 7 dohody;
            
         
               2.
            
            
               nariadil Islandskej republike uhradiť trovy tohto konania.
            
         
      Právna a skutková podstata veci a právny základ žaloby:
   
   
               —
            
            
               Táto žaloba sa týka skutočnosti, že Islandská republika si nesplnila svoje záväzky vyhovieť najneskôr do 19. apríla 2014 odôvodnenému stanovisku Dozorného úradu EZVO vydanému 19. februára 2014, ktoré sa týka skutočnosti, že Islandská republika netransponovala do svojho vnútroštátneho právneho poriadku nariadenie Európskeho parlamentu a Rady (ES) č. 392/2009 z 23. apríla 2009 o zodpovednosti osobných prepravcov v preprave po mori v prípade nehôd, ako sa na ňu odkazuje v kapitole IV bode 56x prílohy XIII k Dohode o Európskom hospodárskom priestore, v znení prispôsobenom uvedenej dohode prostredníctvom protokolu 1 k dohode.
            
         
               —
            
            
               Dozorný úrad EZVO tvrdí, že Island si nesplnil svoje záväzky podľa článku 7 Dohody o EHP tým, že v predpísanej lehote nezabezpečil, aby sa nariadenie ako také stalo súčasťou jeho vnútorného právneho poriadku.